মদন মিত্র অভিমানী। মদন মিত্র সাবধানী। জামিন পেতে পাতালে যেতেও রাজি। জামিন পেলে সরে যেতে চান সামনের সারি থেকে। আলিপুর আদালতে চত্বরে নিজের ভবিষ্যত্‍ ভাবনার কথা জানালেন প্রাক্তন মন্ত্রী।
 ওয়েব ডেস্ক: মদন মিত্র অভিমানী। মদন মিত্র সাবধানী। জামিন পেতে পাতালে যেতেও রাজি। জামিন পেলে সরে যেতে চান সামনের সারি থেকে। আলিপুর আদালতে চত্বরে নিজের ভবিষ্যত্‍ ভাবনার কথা জানালেন প্রাক্তন মন্ত্রী। গ্রেফতার হওয়ার পর কেটেছে ১৮ মাস। মামলায় হাজিরা থেকে জামিনের আবেদন। মদন মিত্রের কাছে আদালতে যাতায়াত এখন জলভাত। তেমনই এক মামলায় সোমবার আসেন আলিপুর আদালতে। বেরোনোর সময় কিছুক্ষণ দাঁড়ালেন কথা বলতে। চাহিদা তাঁর একটাই। ভাষার বদল ছাড়া বক্তব্যে বদল নেই। সিবিআইয়ের কাছে ফের নিষ্কৃতী চাইলেন মদন। তবে এও বলে গেলেন সামনে বসলে ছুরি খেতে হয়? হাল্কাচ্ছলে কি কোনও ইঙ্গিত দিয়ে গেলেন প্রাক্তন মন্ত্রী?